CELEX: 62008CN0444
Language: et
Date: 2008-10-08 00:00:00
Title: Kohtuasi C-444/08 P: Região autónoma dos Açores 8. oktoobril 2008 esitatud apellatsioonkaebus Euroopa Ühenduste Esimese Astme Kohtu (kolmas koda) 1. juuli 2008 . aasta otsuse peale kohtuasjas T-37/04: Região autónoma dos Açores versus Euroopa Liidu Nõukogu

20.12.2008   
            
            
               ET
            
            
               Euroopa Liidu Teataja
            
            
               C 327/15
            
         Região autónoma dos Açores 8. oktoobril 2008 esitatud apellatsioonkaebus Euroopa Ühenduste Esimese Astme Kohtu (kolmas koda) 1. juuli 2008. aasta otsuse peale kohtuasjas T-37/04: Região autónoma dos Açores versus Euroopa Liidu Nõukogu
   (Kohtuasi C-444/08 P)
   (2008/C 327/26)
   Kohtumenetluse keel: inglise
   Pooled
   
      Apellant: Região autónoma dos Açores (esindajad: solicitor M. Renouf, solicitor C. Bryant ja H. Mercer, QC)
   
      Teised menetluspooled: Euroopa Liidu Nõukogu, Euroopa Ühenduste Komisjon, Hispaania Kuningriik, Seas at Risk VZW, WWF — World Wide Fund of Nature, Stichting Greenpeace Council
   Apellandi nõuded
   Apellant palub Euroopa Kohtul:
   
               —
            
            
               tühistada Esimese Astme Kohtu 1. juuli 2008. aasta otsus kohtuasjas T-37/04;
            
         
               —
            
            
               tunnistada hagi kohtuasjas T-37/04 vastuvõetavaks;
            
         
               —
            
            
               tühistada nõukogu määruse 1954/2003 (1) artiklid 3 ja 11 ja lisa osas, milles need: a) näevad ette määruse tähenduses püügikoormuse määratlemise üksnes sihtliikide ja ICES-i piirkonna/CECAF-i rajooni kaudu, mitte aga lisaks ka kasutatavate, kas kinnitatud või veetavate püügivahendite kaudu; ja b) arvavad nõukogu määruse 1954/2003 artiklite 3 ja 11 kohaldamisalast välja süvamereliigid (st need põhjalähedased liigid, mis on hõlmatud määrusega nr 2347/2002 (2));
            
         
               —
            
            
               tühistada nõukogu määruse 1954/2003 artikkel 15 osas, milles määruste 685/95 (3) ja 2027/95 (4) kehtetuks tunnistamine: a) kaotab (i) ühenduse pädevuse määratleda püügikoormus mitte üksnes sihtliikide ja ICES-i piirkonna/CECAF-i rajooni kaudu, vaid lisaks ka kasutatavate püügivahendite kaudu ning (ii) kaotab püügikoormuse määratlemise võimaluse, mis oli sätestatud määruses 2027/95; b) kaotab (i) pädevuse määratleda maksimaalne aastane püügikoormus süvamereliikide suhtes (st need põhjalähedased liigid, mis on hõlmatud määrusega nr 2347/2002) ja (ii) kaotab maksimaalse aastase püügikoormuse määratlemise, mis oli kehtestatud määrusega 2027/95; c) kaotab Assooride vetes Hispaania laevade tuunipüügile kehtestatud juurdepääsukeelu.
            
         
               —
            
            
               tühistada nõukogu määruse 1954/2003 artikli 5 lõige 1 osas, milles see ei säilita Assooride vetes Hispaania laevade tuunipüügile kehtestatud juurdepääsukeeldu;
            
         
               —
            
            
               saata kohtuasi tagasi Esimese Astme Kohtule uueks arutamiseks, kui Euroopa Kohus ei leia, et menetlusstaadium lubab teha lõpliku kohtuotsuse; ja
            
         
               —
            
            
               mõista Autonomous Region of the Azoresi (Região Autónoma dos Açores) esimese astme ja käesoleva apellatsioonimenetluse kohtukulud välja Euroopa Liidu Nõukogult.
            
         Väited ja peamised argumendid
   Apellant toob eespool nimetatud Esimese Astme Kohtu otsuse peale esitatud apellatsioonkaebuse põhjenduseks välja seitse väidet.
   Esiteks rikkus Esimese Astme Kohus õigusnormi leides, et EÜ artikli 299 lõike 2 alusel apellandile antud kaitse ei ole piisav tuvastamaks, et vaidlustatud sätted puudutavad apellanti isiklikult.
   Teiseks tegi Esimese Astme Kohus vea tõdedes, et ainult liikmesriikidel, mitte piirkondlikel omavalitsustel on õigus kaitsta oma territooriumi üldist huvi.
   Kolmandaks rikkus Esimese Astme Kohus õigusnormi, kui ta ei eristanud keskkonnaalaseid kaalutlusi majanduslikest.
   Neljandaks rikkus Esimese Astme Kohus õigusnormi leides, et vaidlustatud sätted ei too kaasa kahjulikke tagajärgi Assooride kalavarudele ning merekeskkonnale ning seetõttu regiooni kalandussektori püsimajäämisele.
   Viiendaks rikkus Esimese Astme Kohus õigusnormi leides, et vaidlustatud sätete mõju apellandi seadusandlikule ja täidesaatvale pädevusele ei too kaasa apellandi isiklikku puutumust sätetest.
   Kuuendaks rikkus Esimese Astme Kohus õigusnormi leides, et apellandi kaebus ei olnud vastuvõetav, kuna apellandil puuduvad teised tema käsutuses olevad tõhusad õiguskaitsevahendid.
   Seitsmendaks rikkus Esimese Astme Kohus õigusnormi, kuna ta ei võtnud arvesse apellandi esitatud asjaolusid koos ning samuti eraldi.
   
      (1)  Nõukogu 4. novembri 2003. aasta määrus (EÜ) nr 1954/2003, mis käsitleb teatavate ühenduse kalastuspiirkondade ja kalavarudega seotud püügikoormuse korraldamist ning millega muudetakse määrust (EÜ) nr 2847/93 ja tunnistatakse kehtetuks määrused (EÜ) nr 685/95 ja (EÜ) nr 2027/95 (ELT L 289, lk 1; ELT eriväljaanne 04/06, lk 44).
   
      (2)  Nõukogu 16. detsembri 2002. aasta määrus (EÜ) nr 2347/2002, millega kehtestatakse süvamere kalavarude püügi suhtes kohaldatavad konkreetsed juurdepääsunõuded ja nendega seotud tingimused (EÜT L 351, lk 6).
   
      (3)  Nõukogu 27. juuni 1995. aasta määrus (EÜ) nr 685/95, mis käsitleb teatavate ühenduse kalastuspiirkondade ja kalavarudega seotud püügikoormuse korraldust (EÜT L 71, lk 5).
   
      (4)  Nõukogu 15. juuni 1995. aasta määrus (EÜ) nr 2027/95, millega kehtestatakse teatavate ühenduse kalastuspiirkondade ja kalavarudega seotud püügikoormuse korraldussüsteem (EÜT L 199, lk 1).